**Dodatok č. 1 k “Dohode o spolupráci so zahraničnou vysokou školou pri uskutočňovaní spoločného študijného programu História (magisterský stupeň)” zo dňa 19. októbra 2021 (ďalej len „Dohoda”).**

Univerzita Hradec Králové (ďalej len „UHK“) so sídlom Rokitanského 62/26, 500 03 Hradec Králové, Česká republika, v tomto dodatku zastúpená jej rektorom prof. Ing. Kamilom Kučom, Ph.D.

a

Univerzita Konštantína Filozofa v Nitre – Filozofická fakulta (ďalej len „FF UKF“), so sídlom Trieda Andreja Hlinku 603/1, 949 01 Nitra, Slovenská republika, štatutárny orgán: prof. RNDr. Libor Vozár, CSc., rektor, v zastúpení: doc. PhDr. Jarmila Maximová, PhD., dekanka FF UKF

Pri zvážení:

* skutočnosti, že FF UKF získala novú akreditáciu nadväzujúceho magisterského študijného programu histórie,

zmluvné strany týmto súhlasia s nasledujúcim dodatkom k Dohode (ďalej len „Dodatok”):

**Článok 1**

**Základné ciele dodatku**

1. Vzhľadom k tomu, že novozískaná akreditácia nadväzujúceho magisterského študijného programu história na strane FF UKF mierne mení niektoré študijné povinnosti študentov, najmä vo vzťahu k študijnému plánu a študijným odborom, zmluvné strany týmto menia prílohy č. 1 a 2 Dohody. Nové úplné znenie Prílohy č. 1 a 2 Dohody tvoria Prílohy č. 1 a 2 tohto Dodatku.
2. Zmluvné strany sa dohodli, že na študentov už zapísaných v spoločnom študijnom programe sa nevzťahuje ustanovenie čl. 1 odst. 1 tohto Dodatku a ich status sa riadi ustanoveniami Dohody tak, ako boli uzavreté pred účinnosťou tohto Dodatku.
3. Ostatné ustanovenia Dohody zostávajú bez zmeny.

**Článok 2**

**Záverečné ustanovenia**

1. Tento Dodatok nadobúda platnosť a účinnosť dňom jeho podpisu oboma zmluvnými stranami, ak nestanovia inak právne predpisy štátu niektorej zo zmluvných strán.
2. Táto dohoda je vyhotovená v štyroch rovnopisoch a každá zo strán dostane po dvoch vyhotoveniach, pričom jedno z nich je v českom jazyku a jedno v slovenskom jazyku.
3. Obe strany vyhlasujú, že si pred podpisom tohto Dodatku Dodatok prečítali, že porozumeli jeho obsahu a že bol uzavretý po vzájomných rokovaniach podľa skutočnosti a slobodnej vôle oboch strán, vážne a zrozumiteľne, bez akýchkoľvek chýb a nie v núdzi alebo za nápadne nepriaznivých podmienok a na znak svojho súhlasu s jeho obsahom ho dobrovoľne podpísali vlastnou rukou.

Prílohy:

1) Odporúčaný študijný plán

2) Ekvivalenčná tabuľka nadväzujúceho magisterského štúdia Histórie UHK a História UKF

Za Univerzitu Hradec Králové Za Univerzitu Konštantína Filozofa  
 v Nitre – Filozofická fakulta:

Dátum: Dátum:

Podpis: Podpis:

Prof. Ing. Kamil Kuča, Ph.D. doc. PhDr. Jarmila Maximová, PhD.,

Rektor Dekanka